Saya mau tau Pengelasan orbit segerak dari Senarai orbit. Jelaskan dalam bahasa melayu

Orbit segerak : Orbit dimana tempoh orbit ialah gandaan nombor nisbah kepada purata tempoh putaran jasad yang diorbit serta bergerak pada arah yang sama dengan putaran jasad tersebut. Kebiasaanya hanya nisbah 1:1 (geosegerak) dan nisbah 1:2 (separa-segerak) digunakan.

Orbit Geosegerak : Orbit mengelilingi bumi dengan tempoh orbit menyamai satu hari siderius, iaitu purata tempoh putaran bumi (23 jam, 56 minit, 4.091 saat. Satelit akan berada pada ketinggian kira-kira , bagi orbit yang menghampiri bentuk bulatan. Nilai kecerunan dan kesipian orbit tidak semestinya sifar. Jika kedua-dua nilai tersebut ialah sifar, maka satelit akan kelihatan pegun dari bumi. Jika tidak, setiap hari laluan satelit akan membentuk analema pada langit, jika dilihat dari permukaan bumi. Apabila orbit tersebut berbentuk bulatan dan mempunyai nilai kecerunan sifar, maka orbit tersebut akan dikenali sebagai geopegun.

Orbit Geopegun : Orbit geosegerak membulat dengan kecondongan sifar. Pada pandangan seseorang di bumi satelit ini akan kelihatan sebagai satu titik yang tetap pada langit. Orbit ini juga dikenali sebagai Orbit Clarke sempena penulis Arthur C. Clarke.

Orbit Tundra : Orbit segerak tetapi eliptikal dengan nilai kecerunan yang tinggi (biasanya menghampiri 63.4°) dan tempoh orbitnya ialah satu hari siderius. Satelit yang mengorbit seperti ini akan berada pada satu kawasan yang tertentu kebanyakkan dari tempoh orbitnya.

Orbit Areosegerak : Orbit segerak mengelilingi planet Marikh dengan tempoh orbit menyamai panjang hari siderius Marikh, 24.6229 jam.

Orbit Areopegun : Orbit membulat areopegun pada satah khatulistiwa dan mempunyai ketinggian kira-kira 17,000 km dari permukaan Marikh. Pada pandangan pemerhati di permukaan Marikh, satelit ini kelihatan sebagai titik pegun di langit.

Orbit subsegerak : Orbit hanyut kurang dari orbit geosegerak/geopegun.

Orbit separa segerak : Orbit dengan tempoh orbit menyamai separuh purata tempoh putaran jasad yang diorbit dan mempunyai pergerakan dengan arah sama dengan arah putaran orbit jasad tersebut. Bagi bumi, ini bermaksud tempoh orbit kurang sedikit dari 12 jam pada ketinggian kira-kira 20,200 km jika orbit tersebut membulat.

Orbit Molniya : Variasi separa segerak orbit Tundra. Bagi bumi, ini bermaksud tempoh orbit dibawah 12 jam. Satelit yang mengorbit seperti ini akan berada pada dua kawasan yang tertentu kebanyakkan dari tempoh orbitnya.

Orbit supersegerak : Orbit dimana tempoh orbit sesebuah satelit atau jasad samawi melebihi tempoh putaran jasad yang diorbit.

Orbit pada galaksi dan model galaksi

Orbit kotak : Orbit di dalam galaksi elliptikal tripaksi yang memenuhi kawasan berbentuk kotak secara kasar.

Orbit piramid : Orbit berhampiran lohong hitam gergasi dipusat galaksi tripaksi. Orbit dapat diterangkan sebagai elips kepler yang meliuk pada lohong hitam tersebut pada dua arah ortogonal disebabkan tork daripada galaksi tripaksi. Kesipian elips mencapai kesatuan pada empat bucu piramid dan membenarkan bintang pada orbit tersebut untuk bergerak menghampiri lohong hitam.

Orbit tiub : Orbit yang dekat dengan lohong hitam gergasi pada pusat galaksi yang simetri pada satu paksi. Mempunyai ciri- ciri yang serupa dengan orbit piramid, kecuali satu daripada komponen momentum sudut terpelihara, menyebabkan kesipian tidak mencapai kesatuan.